Żagħżugħ ta' 24 sena jinsab fil-periklu tal-mewt wara inċident tat-traffiku li seħħ ilbieraħ għall-ħabta tad-9:00pm, fi Triq il-Ħaddiem, il-Marsa. Mill-ewwel informazzjoni, jirriżulta li ż-żagħżugħ kien dieħel fil-karozza tiegħu meta ttajjar minn vettura misjuqa minn raġel ta' 30 sena minn Ħal Qormi. Iż-żewġ vetturi wkoll ġarrbu ħsarat. Huwa ttieħed Mater Dei fejn ġie ċċertifikat li qed isofri minn ġrieħi serji. Il-Maġistrat tal-Għassa Dr Donatella ġiet infurmata bil-każ u ħatret inkjesta. Il-Pulizija għaddejja bl-investigazzjonijiet fuq il-każ.